I 1930 ble bygget renovert i samråd med Riksantikvaren. Fargene på altertavle og prekestol ble gjenskapt. I 1953 ble kjelleren under kirkegulvet ryddet, der sto blant annet flere kister med balsamerte lik. I 1973 ble bygget satt i stand på nytt, blant annet ble et sementbelegg på våpenhuset fjernet slik at steinen kom til syne. Det ble satt inn et glassmaleri som forestiller Olav den hellige. Gamle lamper fra loftet ble også satt frem. Det elektriske anlegget ble også skiftet i 1973.